**Virgil van Dijk** (Breda, 8. srpnja 1991.) nizozemski je profesionalni nogometaš koji igra na poziciji centralnog beka. Trenutačno igra za engleski klub Liverpool. Kapetan je nizozemske nogometne reprezentacije. Poznat je po svojoj snazi, vodstvu i zračnim sposobnostima. Jedini je branič koji je osvojio nagradu UEFA-inog igrača godine, te je završio na drugom mjestu Ballon d'Ora i FIFA-ine nagrade Igrač godine.

Nakon što je započeo profesionalnu karijeru u Groningenu, Van Dijk je prešao u Celtic 2013. godine, gdje je osvojio Škotski Premiership i dvaput imenovan članom PFA škotske momčadi godine. U drugoj sezoni s Celticom također je osvojio Škotski Liga kup. Godine 2015. pridružio se Southamptonu za koji je igrao sve do siječnja 2018. godine kada je prešao u Liverpool za 75 milijuna funti, tada rekordni transferni iznos za jednog braniča. Van Dijk je s Liverpoolom došao da finala UEFA Lige prvaka 2018. i 2019. godine, osvojivši Ligu prvaku u drugoj sezoni. Također je osvojio nagrade PFA Players' Player of the Year i Premier League Player of the Season u svojoj prvoj sezoni s Liverpoolom. Van Dijk je kasnije s Liverpoolom osvojio FA Premier Ligu, FIFA Svjetsko klupsko prvenstvo i UEFA Superkup.

Klupska karijera
----------------

### Groningen

Van Dijk se u početku mučio s probijanjem u prvu momčad Groningena te je klupsko osoblje vjerovalo da je „preumoran" nakon dugog vremena igranja s akademijom i rezervnim igračima Willema II. Za klub je profesionalno debitirao 1. svibnja 2011. godine, zamijenivši Pettera Anderssona u 72. minuti u 4:2 pobjedi protiv ADO Den Haaga. Dana 29. svibnja, u play-off utakmici UEFA Europske lige protiv istog protivnika, prvi put je igrao za Groningen od prve minute te je postigao svoja prva dva profesionalna gola. Utakmica je završila 5:1 za Groningen.

### Celtic

Dana 21. lipnja 2013. Van Dijk je prešao u Celticom za oko 2,6 milijuna funti plus 10 % od idućeg transfera, potpisavši četverogodišnji ugovor. Za Celtic je debitirao 17. kolovoza, zamijenivši Efea Ambrosea u posljednjih 13 minuta 2:0 pobjede protiv Aberdeena u utakmici Škotskog Premiershipa. Tjedan dana kasnije za Celtic je po prvi put zaigrao od prve minute u 2:2 remiju protiv Inverness Caledonian Thistlea na Celtic Parku. Dana 9. studenog Van Dijk je zabio svoja prva dva gola za Celtic u 4:1 pobjedi protiv Ross Countyja.

### Southampton

Dana 1. rujna 2015. Van Dijk je potpisao petogodišnji ugovor sa Southamptonom, kojeg je tada vodio Ronald Koeman, za oko 13 milijuna funti.

Za Southampton je debitirao 12. rujna u 0:0 remiju protiv West Bromwich Albiona na The Hawthornsu. Dva tjedna kasnije, Van Dijk je svoj treći nastup u Premier ligi obilježio s prvim golom u dresu Southamptona, zabivši gol glavom u 11. minuti koji je asistirao James Ward-Prowse. Tada je Southampton igrao protiv Swansea Cityja te je pobijedio 3:1. Dana 7. svibnja 2016. Van Dijk je potpisao novi šestogodišnji ugovor sa Southamptonom.

Dana 22. siječnja 2017. imenovan je kapetanom Southamptona, nakon prelaska Joséa Fontea u West Ham United. Istog je dana zadobio ozljedu gležnja protiv Leicester Cityja. Zbog te ozlijede nije mogao igrati u finalu EFL Cupa 2017. u kojem je Southampton izgubio od Manchester Uniteda na  Wembleyju.

Nakon uspješne sezone 2016./17. u Southamptonu, Van Dijk je bio predmet interesa Liverpoola, koji se ispričao Southamptonu zbog ilegalnog pristupa igraču nakon što je navodno jasno izrazio interes za prelazak u Liverpool. Dana 7. kolovoza 2017. Van Dijk je predao Southamptonu zahtjev za transfer i s tim izrazio želju prelaska u neki drugi klub tijekom prijelaznog roka.

### Liverpool

 Van Dijk s Liverpoolom 2018. godine
Dana 27. prosinca 2017. objavljeno je da će se Van Dijk pridružiti Liverpoolu kada se zimski prijelazni rok otvori 1. siječnja 2018. godine za 75 milijuna funti. Van Dijkov bivši klub Celtic je zbog klauzule o prodaji stavljene u Van Dijkov ugovor sa Southamptonom primio 10 % iznosa transfera. Southampton je objavio da neobjavljeni iznos transfera predstavlja svjetski rekord za transfer jednog braniča.

Za Liverpool je debitirao 5. siječnja u trećem kolu FA Cupa i zabio pobjednički gol glavom u 2:1 pobjedi protiv lokalnog klupskog rivala Evertona. Pritom je postao prvi igrač nakon Billa Whitea 1901. godine koji je zabio na svom debiju u Merseyside derbiju. Van Dijk i Dejan Lovren izgradili su snažno partnerstvo u središtu Liverpoolove obrane, a Nizozemac je zaslužan za poboljšanje Liverpoolovih prethodnih obrambenih problema.

Van Dijk bio je uključen u momčad sezone UEFA Lige prvaka 2017./18. unatoč tome što je igrao samo polovicu natjecanja, a *UEFA-ini tehnički promatrači* su izjavili: „Van Dijk je stigao na Anfield te pružio pribranost i stabilnost u nokaut fazi natjecanja." Van Dijk je odigrao punih 90 minuta u finalu UEFA-ine Lige prvaka 2018. protiv Real Madrida u kojem je Real dobio 3:1. Van Dijk je u svojoj prvoj sezoni s klubom odigrao 22 utakmice u svim natjecanjima, zabivši jedan gol.

Reprezentativna karijera
------------------------

Van Dijk je za A reprezentaciju Nizozemsku debitirao 10. listopada 2015. godine, u 2:1 gostujućoj pobjedi protiv Kazahstana u kvalifikacijama za UEFA Euro 2016.

Na mjesto kapetana Nizozemske postavio ga je izbornik Ronald Koeman 22. ožujka 2018. a njegova prva kapetanska utakmica bio je domaći prijateljski poraz od Engleske koja se igrala idućeg dana (1:0). Dana 26. ožujka postigao je svoj prvi međunarodni pogodak na Stade de Genève zaključio 3:0 pobjedi protiv europskog prvaka Portugala. Dana 13. listopada zabio je u 3:0 pobjedi nad Njemačkom, prvakom Svjetskog prvenstva 2014. u UEFA-inoj Ligi nacija 2018./19. Ono što je još važnije, postigao je pogodak za izjednačenje u sljedećoj utakmici s Njemačkom, nakon što mu je pomoćni trener Dwight Lodeweges u pauzi poslao malu papirnatu bilješku, sa zahtjevom da ode naprijed u posljednjim minutama utakmice. Pogodak je Nizozemskoj omogućio pobjedu u grupnoj fazi Lige nacija.

Stil igre
---------

Van Dijk je fizički jak stoper, koji obično igra na lijevoj strani obrane, iako također može igrati kao desni stoper. Brz je, ima dobru tehniku, a učinkovit je izvođač slobodnih udaraca. Što se tiče njegove sposobnosti, bivši suigrač iz Celtica Kris Commons komentirao je da je Van Dijk „bio vješt na lopti", također napominjući da „je imao dobru tehniku i izvrsnu desnu nogu. Bio je dobar u prekidima, neki od slobodnih udaraca koje je zabio za Celtic apsolutno su čudesni. Mogao je dobro čitati igru. Imao je auru u sebi, samopouzdanje, mislim da je znao da je dobar."

U intervjuu s *Marcom* 2019. godine, kada je Lionelu Messiju postavljeno pitanje zašto je Van Dijka toliko teško pobijediti, Argentinac je odgovorio: „On je branič koji zna kako procijeniti tajming i pričekati pravi trenutak za uklizavanje ili zavlačenje napadača. Vrlo je brz i visok, ali ima puno okretnosti za svoju visinu. Brz je zbog dugog koraka, a impresivan je i u obrani i u napadu jer postiže puno golova." Iste je godine Paul Merson opisao Van Dijka kao „najboljeg na svijetu, i mislim da je debelo iznad sviju kao stoper".

Izvori
------

1. 1 2  Virgil Van Dijk Voted The Best Defender In World Football. *www.sportbible.com* (16. ožujka 2019.). Preuzeto 20. travnja 2019..
2. 1 2  Virgil van Dijk the best defender in the world, says Paul Merson. *Sky Sports*. Preuzeto 20. travnja 2019..
3. ↑  Virgil van Dijk: Champions League Defender of the Season. UEFA. Preuzeto 2019-09-01.
4. ↑  The Best FIFA Men's Player. FIFA. Archived from the original on 21. siječnja 2021.. Preuzeto 2. rujna 2019..
5. ↑  Virgil van Dijk wins UEFA Men's Player of the Year award. UEFA (29. kolovoza 2019.). Preuzeto 29. kolovoza 2019..
6. 1 2  „Virgil van Dijk: Liverpool to sign Southampton defender for world record £75m". *BBC Sport*. 27. prosinca 2017.. Pristupljeno 7. siječnja 2018.
7. 1 2  Kuper, Simon (16. travnja 2019.). „Virgil van Dijk is the best player in the Premier League: how the Dutch defender became Liverpool's leader". ESPN. Pristupljeno 16. travnja 2019.
8. ↑  ADO Den Haag VS. Groningen 2–4. *Soccerway*. Perform group. Preuzeto 7. siječnja 2018..
9. ↑  „Virgil van Dijk: Dutch defender joins Celtic". *BBC Sport*. 21. lipnja 2013.. Pristupljeno 7. siječnja 2018.
10. ↑  Murray, Keir (17. kolovoza 2013.). „Aberdeen 0–2 Celtic". *BBC Sport*. Pristupljeno 7. siječnja 2018.
11. ↑  „Celtic 2–2 Inverness CT". *BBC Sport*. 24. kolovoza 2013.. Pristupljeno 7. siječnja 2018.
12. ↑  Conaghan, Martin (9. studenoga 2013.). „Ross County 1–4 Celtic". *BBC Sport*. Pristupljeno 7. siječnja 2018.
13. ↑  Saints complete deadline-day deal for van Dijk. Southampton F.C. (1. rujna 2015.). Archived from the original on 2019-05-01. Preuzeto 7. siječnja 2018..
14. ↑  „Virgil van Dijk: Southampton sign Celtic defender for £13m". *BBC Sport*. 1. rujna 2015.. Pristupljeno 7. siječnja 2018.
15. ↑  Chowdhury, Saj (26. kolovoza 2015.). „Southampton 3–1 Swansea City". *BBC Sport*. Pristupljeno 7. siječnja 2018.
16. ↑  „Virgil van Dijk: Dutch defender signs new six-year deal at Southampton". *BBC Sport*. 7. svibnja 2016.. Pristupljeno 8. svibnja 2016.
17. ↑  Puel confirms Saints' new captains. Southampton F.C. (22. siječnja 2017.). Archived from the original on 2019-05-01. Preuzeto 7. siječnja 2018..
18. ↑  Charles, Andy (2. veljače 2017.). „Southampton's Virgil van Dijk out for at least two months with ankle injury". *Sky Sports*. Pristupljeno 28. prosinca 2017.
19. ↑  McNulty, Phil (26. veljače 2017.). „Manchester United 3–2 Southampton". *BBC Sport*. Pristupljeno 7. siječnja 2018.
20. ↑  „Virgil van Dijk: Liverpool apologise & end interest in Southampton defender". *BBC Sport*. 7. lipnja 2017.. Pristupljeno 7. siječnja 2018.
21. ↑  McNulty, Phil (5. lipnja 2017.). „Virgil van Dijk: Southampton defender keen on Liverpool move". *BBC Sport*. Pristupljeno 7. siječnja 2018.
22. ↑  „Virgin van Dijk: Southampton to report Liverpool over approach". *BBC Sport*. 6. lipnja 2017.. Pristupljeno 7. siječnja 2018.
23. ↑  „Virgil van Dijk: Southampton defender hands in transfer request". *BBC Sport*. 7. kolovoza 2017.. Pristupljeno 7. siječnja 2018.
24. ↑  Liverpool agree deal to sign Virgil van Dijk. Liverpool F.C. (27. prosinca 2017.). Preuzeto 28. prosinca 2017..
25. 1 2  Van Dijk deal agreed. Southampton F.C. (27. prosinca 2017.). Archived from the original on 2017-12-28. Preuzeto 28. prosinca 2017..
26. ↑  Gilbert, Peter (8. lipnja 2017.). „Virgil van Dijk transfer would land Celtic bumper windfall". *Sky Sports*. Pristupljeno 28. prosinca 2017.
27. ↑  McNulty, Phil (5. siječnja 2018.). „Liverpool 2–1 Everton". *BBC Sport*. Pristupljeno 7. siječnja 2018.
28. ↑  Doyle, Ian (6. siječnja 2018.). „How Virgil van Dijk keeps on creating Liverpool history – and the remarkable numbers behind derby triumph". *Liverpool Echo*. Pristupljeno 7. siječnja 2018.
29. ↑  Robinson, Neil (22. svibnja 2018.). „Van Dijk has made me a better player, says Liverpool's Lovren". Pristupljeno 29. lipnja 2018.
30. ↑  Hunter, Andy (9. travnja 2018.). „Virgil van Dijk brings calm and collective spirit to Liverpool's defence". *The Guardian*. Pristupljeno 29. lipnja 2018.
31. ↑  Maddock, David (19. ožujka 2018.). „How dominant Virgil van Dijk has redefined Liverpool's defence". *Daily Mirror*. Pristupljeno 29. lipnja 2018.
32. ↑  UEFA Champions League – Real Madrid-Liverpool. UEFA. Preuzeto 6. srpnja 2018..
33. ↑  V. Van Dijk: Summary. *Soccerway*. Perform Group. Preuzeto 21. prosinca 2018..
34. ↑  Successful Saturday for Saints stars. Southampton F.C. (10. listopada 2015.). Archived from the original on 2018-07-08. Preuzeto 7. siječnja 2018..
35. ↑  Karell (22. ožujka 2018.). Van Dijk named new Netherlands captain. *NBC Sports*. Preuzeto 22. ožujka 2018..
36. ↑  McNulty (23. ožujka 2018.). Netherlands 0–1 England. *BBC Sport*. Preuzeto 24. ožujka 2018..
37. ↑  Soccer – Portugal suffer first-half collapse in 3–0 loss to Dutch (26. ožujka 2018.). Preuzeto 26. ožujka 2018..
38. ↑  Netherlands 3–0 Germany: Liverpool's Virgil van Dijk and Georginio Wijnaldum score for hosts. *BBC Sport* (13. listopada 2018.). Preuzeto 13. listopada 2018..
39. ↑  Hoe een simpel briefje de avond van Oranje redde, NOS.nl 20-11-2018
40. ↑  Virgil van Dijk 'can be a great' as Liverpool agree to pay £75m for defender. *BBC Sport* (27. prosinca 2017.). Preuzeto 7. siječnja 2018..
41. ↑  Rangarajan (22. prosinca 2018.). Watch: Virgil van Dijk burns 'Premier League's faster player' in a sprint. *Fox Sports Asia*. Archived from the original on 2019-06-03. Preuzeto 3. lipnja 2019..
42. ↑  Bate. How Virgil van Dijk became the best. *Sky Sports*. Preuzeto 3. lipnja 2019..
43. ↑  Gallardo, Juan Ignacio (17. listopada 2019.). „Messi: The body rules and I have to take more care of myself than before". *Marca*. Pristupljeno 17. listopada 2019.
44. ↑  Merson (9. ožujka 2019.). Virgil van Dijk the best defender in the world, says Paul Merson. *Sky Sports*. Preuzeto 8. travnja 2020..

Vanjske poveznice
-----------------

* Profil na službenoj web stranici Liverpoola
* Virgil van Dijk na sajtu Soccerbase  ()

| * p
* r
* u
Sastav Nizozemske  na  FIFA Svjetskom prvenstvu 2022. |
| --- |
| 1 Pasveer • 2 Timber • 3 de Ligt • 4 van Dijk (c) • 5 Aké • 6 de Vrij • 7 Bergwijn • 8 Gakpo • 9 L. de Jong • 10 Depay • 11 Berghuis • 12 Lang • 13 Bijlow • 14 Klaassen • 15 de Roon • 16 Malacia • 17 Blind • 18 Janssen • 19 Weghorst • 20 Koopmeiners • 21 F. de Jong • 22 Dumfries • 23 Noppert • 24 Taylor • 25 Simons • 26 Frimpong • Izbornik: van Gaal | Nizozemska |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 5158185560820060833
* LCCN: nb2023005010
* BIBSYS: 1579001847121

 |